Ερρίκος Α΄ της Καμπανίας

Ο Ερρίκος Α΄ της Καμπανίας ή Ερρίκος ο Φιλελεύθερος (, 1127 - 1181) ήταν κόμης της Καμπανίας (1152 - 1181) από τον Οίκο του Μπλουά ήταν μεγαλύτερος γιος και διάδοχος του Θεοβάλδου του Μέγα και της Ματθίλδης της Καρινθίας. Cline 2007, p. 501.
Ο Ερρίκος συμμετείχε στην Β΄ Σταυροφορία υπό την ηγεσία του Λουδοβίκου Ζ΄ της Γαλλίας.Berry 1969, p. 469. Μετέφερε ένα γράμμα από τον Βερνάρδο του Κλαιρβώ στον Αλέξιο Α΄ Κομνηνό το οποίο ήταν από τα σημαντικότερα έγγραφα στην Σύνοδο της Άκρας υπό τον Βαλδουίνο Γ΄ της Ιερουσαλήμ (1148).Evergates 2016, p. 25.

Κόμης της Καμπανίας με σημαντική συνεισφορά

Με τον θάνατο του πατέρα του ο Ερρίκος Α΄ κληρονόμησε την Καμπανία και ο μικρότερος αδελφός του Θεοβάλδος Ε΄ του Μπλουά κληρονόμησε το Μπλουά και το Σαρτρ. Στην συνέχεια είδε με μεγάλη έκπληξη ότι οι περιοχές που κληρονόμησε ο αδελφός του ήταν πλουσιότερες και περισσότερο αναπτυγμένες. Ο Ερρίκος Α' παρ'όλα αυτά πρόβλεψε την σπουδαιότητα της Καμπανίας σαν την πιο ισχυρή και πλούσια περιοχή της Γαλλίας και έβαλε στόχο να πραγματοποιήσει ο ίδιος το σχέδιο αυτό. Σύντομα κατόρθωσε με την βοήθεια 2.000 υποτελών του να δημιουργήσει μια δύναμη τόσο ισχυρή που θα μπορούσε να συναγωνιστεί το ίδιο το Γαλλικό βασίλειο. Με την επίβλεψη του η Καμπανία έγινε το μεγαλύτερο οικονομικό και εμπορικό κέντρο ολόκληρης της Δυτικής Ευρώπης.  
Η αυλή του κόμη στην Τρουά έγινε επιπλέον διάσημο κέντρο γραμμάτων και τεχνών.Benton 1961, p. 551. Στην αυλή φιλοξενήθηκαν διάσημοι σοφοί άντρες όπως ο Βάλτερ Μάπ ενώ ο Στέφανος του Αλινέρ έγινε καγκελάριος της κομητείας (1176).Benton 1961, p. 559.
Πραγματοποίησε ταξίδι στα Ιεροσόλυμα με μια συνοδεία από Γάλλους ευγενείς όπως ο Πέτρος Α΄ του Κουρτεναί και ο Φίλιππος του Ντρε.Evergates 2007, p. 24. Στον δρόμο της επιστροφής τους στην Μικρά Ασία αιχμαλωτίστηκαν από τον Σελτζούκο σουλτάνο Κιλίτζ Αρσλάν Β΄ και ο Βυζαντινός αυτοκράτορας αναγκάστηκε να πληρώσει μεγάλα ποσά για την απελευθέρωση τους.Hamilton 2000, p. 150. Ο Ερρίκος Α΄ της Καμπανίας πέθανε αμέσως μετά στις 16 Μαρτίου 1181. Benton 1961, p. 554. 

Οικογένεια

Με την σύζυγο του Μαρία της Γαλλίας (1145-1198) κόρη του Λουδοβίκου Ζ΄ της Γαλλίας και της Ελεονώρας της Ακουιτανίας απέκτησε: 
 Σχολαστική απεβ. 1219.
 Ερρίκος Β΄ 1166-1197, κόμης της Καμπανίας, νυμφεύτηκε τη βασίλισσα της Ιερουσαλήμ.
 Μαρία 1174-1204, παντρεύτηκε τον Βαλδουίνο Θ΄ κόμη της Φλάνδρας, και Α΄ Λατίνο αυτοκράτορα της Κωνσταντινούπολης.
 Θεοβάλδος Γ΄ 1179-1201, κόμης της Καμπανίας.

Πρόγονοι

Παραπομπές


Πηγές

Benton, John F. (October 1961). "The Court of Champagne as a Literary Center". Speculum. Vol. 36 (No. 4).
Berry, Virginia G. (1969). "The Second Crusade". In Setton, Kenneth M. A History of the Crusades. Vol. I. The University of Wisconsin Press.
Cline, Ruth Harwood (July 2007). "Abbot Hugh: An Overlooked Brother of Henry I, Count of Champagne". The Catholic Historical Review. Vol. 93 (No. 3).
Evergates, Theodore (2007). The Aristocracy in the County of Champagne, 1100-1300. University of Pennsylvania Press.
Evergates, Theodore (2016). Henry the Liberal: Count of Champagne, 1127-1181. University of Pennsylvania Press.
Hamilton, Bernard (2000). The Leper King and His Heirs: Baldwin IV and the Crusader Kingdom of Jerusalem. Cambridge University Press.

Κατηγορία:Κόμητες της Καμπανίας (Γαλλία)
Κατηγορία:Γάλλοι Σταυροφόροι
Κατηγορία:Οίκος του Μπλουά